Αμετανόητος στάθηκε ο Μητροπολίτης Καλαβρύτων και Αιγιαλείας, Αμβρόσιος στη σημερινή απολογία του στη δίκη σε βάρος του, στο δικαστικό Μέγαρο Αιγίου, που βρίσκεται ακόμη σε εξέλιξη.

Προσοχή ακολουθεί κακοποιητικός λόγος & ρεσιτάλ ομοφοβίας

Εδώ συγκεντρώσαμε κάποιες από τις πιο χαρακτηριστικές φράσεις που είπε κατά την απολογία του ο Μητροπολίτης:

Με αφορμή τα Pride και μία χαρακτηριστική φωτογραφία του είχε μαζί του, ενός νεαρού, που ήταν ντυμένος παπάς είπε:“Αν είχα όπλο και με άφηνε ο νόμος θα το χρησιμοποιούσα να ξεμπερδεύουμε.”

“Θεωρώ μεγάλη τιμή που είμαι σ´αυτή τη θέση.”

“Η ιερά Σύνοδος πρόδωσε την εκκλησία σ´αυτό το θέμα.”

“Έχω υποχρεώσεις και δικαιώματα. Έχω μια κουβέντα και οφείλουν να τη σεβαστούν.”

“Οι ομοφυλόφιλοι δεν είναι δημιουργήματα του Θεού. Γιατί ο Θεός δεν έφτιαξε ανώμαλους.”

“Οι ομοφυλόφιλοι δεν είναι παιδιά του Θεού. Γίνονται δεκτά μόνο αν μετανοιώσουν.”

“Όλους αυτούς ο Θεός τους σιχαίνεται.”

“Ο νόμος που έκανε η πολιτεία, για την αναγνώριση της ομοφυλοφιλίας, είναι λάθος με βάση το νόμο του Θεού.”

“Εγώ μιλάω γι’ αυτούς που είναι στην Εκκλησία. Οι άλλοι δε με απασχολούν. Να τα βρουν με το διάολο. Να πάνε να χαθούν.”

“Αν ήμουν γιατρός και μιλούσα για τη σύφιλη κι έλεγα να μην τους πλησιάζουν, θα μου έκαναν μήνυση;”

“Το θέμα μου είναι η ομοφυλοφιλία, που αγγίζει έμμεσα τους ομοφυλόφιλους. Αυτοί έχουν το πρόβλημα. Το «φτύστε τους» ήταν μεταφορικό, δηλαδή περιφρονείστε τους. Το χρησιμοποιούμε σαν έκφραση, σα να λέω στη συνήγορο «Φτου σου κοπέλα μου, κούκλα είσαι» .

Η δικαιοσύνη τον έκρινε αθώο.